钦定古今图书集成/明伦汇编/氏族典/第354卷 > 《廖用贤尚友录》 > 欧道
## 钦定古今图书集成/明伦汇编/氏族典/第354卷 > 《廖用贤尚友录》 > 欧道

按《万姓统谱》：道，字性之，宁乡人。初举进士不第，遂隐
居读书于泉溪之石岩。元将阿里海牙拔潭州，欲屠
城，道即仗策入军门，劝以勿杀。或沮之曰：“吾以一身
膏斧锧，夫何足恤？万一活万姓之命，吾惠溥矣。”海牙
纳之，辟荆湖行省枢密院掌书记，转中书令史。